Diari Oficial de la Generalitat Valenciana


Sumari del DOGV 6033, del 11-06-2009 (2009/6726)

RESOLUCIÓ de 5 de maig de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Alcalà de Xivert, en favor de Gas Natural Cegás, SA. Expedients números CBREDE/2005/16/12 i CBREDE/2006/9/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6726


Data del document
:   05-05-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alcalà de Xivert
    * empresa privada
    * gas natural

RESOLUCIÓ de 5 de maig de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Alcalà de Xivert, en favor de Gas Natural Cegás, SA. Expedients números CBREDE/2005/16/12 i CBREDE/2006/9/12. [2009/6726]  
Vist que la companyia Gas Alicante, SA, actualment Endesa Gas Distribución, SA, va presentar amb data 12 d'agost de 2005, davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal d'Alcalà de Xivert, firmat pel tècnic competent i visat pel col·legi oficial corresponent amb data 28 de juliol de 2005, escrit pel qual sol·licitava que li fóra atorgada l'autorització administrativa per a la distribució de gas natural al municipi d'Alcalà de Xivert, província de Castelló, així com la documentació complementària al projecte presentada amb data 15 de desembre de 2005 (CBREDE/2005/16/12).  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris El Periódico Mediterráneo i Levante, El Mercantil Valenciano, el dia 24 de febrer de 2006, en el Butlletí Oficial de la Província de Castelló d'11 de març de 2006 i en el Diari Oficial de la Comunitat Valenciana de 22 de febrer de 2006.  
D'acord amb la documentació que hi ha a l'expedient, va ser presentat l'escrit d'al·legacions per l'empresa Gas Natural Cegás, SA, que, en síntesi, manifesta:  
1. Que és part interessada en l'expedient, i ha presentat una sol·licitud d'autorització administrativa per a la gasificació al municipi d'Alcalà de Xivert. 2. Que en el projecte presentat per Endesa Gas Distribución, SA, s'observen deficiències tècniques com són, la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que s'haurà de preveure per a estes, ni les instal·lacions necessàries per a això, sense que s'haja establit la categoria de zones urbanes i urbanitzables que tinguen projecte d'urbanització aprovat ni la seua ubicació sobre pla, i no té, a més, una descripció de l'organització, sistemàtiques i recursos destinats a diferents operacions annexes a l'autorització que sol·licita. 3. Que, d'altra banda, l'empresa al·legant manifesta que el projecte per esta presentat disposa de les característiques que no té el presentat per Endesa Gas Distribución, SA, els avantatges d'este i la posició rellevant que, com a empresa distribuïdora, té en l'àmbit de la Comunitat Valenciana.  
Del referit escrit es va traslladar a l'empresa peticionària, que va contestar manifestant, en síntesi, el següent:  
1. Que en el projecte i la documentació addicional presentats es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com ara: que l'alimentació a les xarxes de distribució definides es realitzarà a partir del gasoducte de transport València-Barcelona, el titular de les quals és Enagás, per mitjà de la construcció d'una antena de penetració en APA(1) que donarà subministrament als termes municipals de Torreblanca i Alcalà de Xivert i el projecte de la qual es troba en fase d'elaboració, que ix de la posició 15.06 de l'esmentat gasoducte de transport; que l'àmbit de la sol·licitud es limita al sòl urbà dels nuclis de població d'Alcalà de Xivert i Alcossebre i la xarxa primària discorre pels vials principals de les poblacions a partir dels quals es desenvoluparan les xarxes secundàries en funció de la demanda de consum, i es dimensionarà el disseny de la xarxa bàsica de manera que siga capaç de donar subministrament a totes les zones d'expansió de sòl previstes al municipi i que les infraestructures necessàries per a cobrir el subministrament d'estes formaran part de nous projectes de sol·licitud a mesura que sorgisca la necessitat en estes. 2. A continuació realitza una contestació dels avantatges que, com a empresa distribuïdora, manté en el mercat de combustibles gasosos i la legislació que considera d'aplicació.  
Vist que sol·licitat pel Servici Territorial d'Energia l'informe a l'Ajuntament d'Alcalà de Xivert, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, figura en l'expedient la remissió de l'informe sol·licitat, en el qual es manifesta:  
a) D'una banda, la necessària tramitació de les llicències municipals corresponents, així com que la instal·lació haurà de garantir les ramificacions necessàries per a poder subministrar tota la població, en particular, el subministrament al futur polígon industrial que se situarà en la part nord d'Alcalà de Xivert, i les zones denominades les Fonts (zona nord) i Cap i Corb (zona sud) d'Alcossebre, i s'haurà de definir el traçat de les conduccions que subministren les dos estacions de regulació i mesurament projectades.  
b) D'una altra banda, s'informa desfavorablement, ja que de la documentació aportada no es coneix el traçat de la xarxa dins del terme municipal i és necessària l'aprovació d'un pla especial referit a l'execució de la infraestructura que es projecta, ja que el seu caràcter d'infraestructura bàsica que descriu el vigent Pla General d'Ordenació Urbana i no es troba prevista en el planejament municipal, per la qual cosa, en previsió que travesse sòls no urbanitzables, urbanitzables i urbans, així com afeccions sectorials de distintes administracions, és necessària l'aprovació d'un pla especial en l'àmbit del terme municipal, prèviament a l'autorització municipal.  
Traslladats els referits informes l'empresa sol·licitant contesta manifestant que els permisos d'índole municipal o urbanístic a què es fa menció seran sol·licitats una vegada obtinguda l'autorització administrativa objecte del present expedient, i s'adjuntarà una còpia dels plans més precisos que els del projecte a fi d'esmenar les deficiències assenyalades per l'Ajuntament.  
Des del Servici Territorial d'Energia de Castelló es va remetre la documentació aportada a l'Ajuntament d'Alcalà de Xivert, i s'assenyala, respecte d'això, que esta no modifica les deficiències incloses en l'informe anterior que assenyalava la incompatibilitat de la instal·lació amb el vigent planejament urbanístic, i s'informa desfavorablement mentre no s'aprove el corresponent pla especial.  
Remés de nou l'informe presentat a Endesa Gas Distribución, SA, manifesta que una vegada obtinguda l'autorització administrativa per a la distribució de gas natural, redactarà un pla especial d'infraestructures de gas canalitzat en l'àmbit del terme municipal i una vegada redactat i aprovat este es procedirà a sol·licitar tots els permisos i les llicències que siguen exigibles per la legislació vigent.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
Punt de connexió:  
a) A la xarxa nacional de gasoductes d'Enagás, sense determinar la seua situació, sinó les de les estacions de regulació i mesurament.  
b) De forma provisional i mentre es concreten els punts de subministrament, la connexió a la xarxa de distribució es farà des d'un centre d'emmagatzemament la ubicació del qual no està definida.  
Estacions de regulació i mesurament (ERM).  
S'instal·len dos ERM, amb rang de pressió APA/MPA(1) de dos línies, la primera situada en el nucli urbà del municipi i de cabal 2x1000 m³(n)/h, i la segona de 2x2000 m³(n)/h, que s'ha de situar a Alcossebre.  
Xarxa primària i secundària. Característiques:  
Des de cada una de les ERM descrites discorre la xarxa primària amb canonada a la pressió MPA(1), amb material polietilé PE-100, d'alta densitat SDR 17,6, de diàmetres nominals 200 mm i 160 m, i longituds, respectives (Alcossebre i Alcalà), de 725 m i 735 m. Un major detall del recorregut s'arrepleguen en els plans de traçat del projecte numerats com a 2 de 3 i 3 de 3.  
La xarxa secundària ix de la principal, anteriorment descrita, en pressió MPA(1) i es connecta amb els punts de consum, i que serà executada en el mateix material polietilé i diàmetres de 110 mm, 90 mm i 63 mm.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
Pla d'expansió.  
L'ERM i la xarxa primària s'instal·laran durant el primer any des de la consecució de l'autorització administrativa d'execució. Hi ha una previsió de pla, diferenciat en tres fases, que engloben la totalitat del terme municipal que s'han d'executar en els anys següents d'acord amb el creixement vegetatiu.  
Vist l'escrit presentat per la companyia Gas Natural Cegás, SA, amb data 20 de març de 2006, davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal d'Alcalà de Xivert, firmat pel tècnic competent i visat pel col·legi oficial corresponent amb data 16 de març de 2006, perquè li siga atorgada l'autorització administrativa i l'aprovació de projecte per a la distribució de gas natural al municipi d'Alcalà de Xivert, província de Castelló, així com addenda al projecte visada amb data 29 de maig de 2006 (CBREDE/2006/9/12).   
Vist que sol·licitat pel Servici Territorial d'Energia informe a l'Ajuntament d'Alcalà de Xivert, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegás, SA, figura en l'expedient la remissió de l'escrit sol·licitat, en el qual es manifesta que amb dates anteriors van ser remesos informes sobre semblant petició, i s'adjunta una còpia d'estos i no procedix realitzar uns altres de nous en este sentit.  
Traslladada la documentació a l'empresa peticionària, Gas Natural Cegás, SA, i en relació amb els condicionats de l'Ajuntament, va presentar amb data 27 d'octubre de 2006 sengles annexos al projecte, denominats annex I i II firmats pel tècnic competent i visats els dos pel col·legi oficial corresponent amb data 19 d'octubre de 2006.  
De la mencionada documentació es va traslladar a l'Ajuntament d'Alcalà de Xivert, i se sol·licita un informe amb els condicionats que es consideraren oportuns, i s'ha reiterat pel Servici Territorial d'Energia la petició d'este, sense que figure en l'expedient contestació a l'efecte per part de l'Ajuntament.  
Vist que Endesa Gas Distribución, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que, amb la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als aspectes següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista al municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia de Castelló, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que establix la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de les xarxa de distribució de gas natural al terme municipal d'Alcalà de Xivert, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar la seua acumulació a altres amb què tinga identitat substancial o íntima connexió.  
Atés que el punt de connexió del projecte de les instal·lacions de distribució de gas natural presentat per Gas Natural Cegás, SA, per al municipi d'Alcalà de Xivert, es troba dins del projecte de gasificació Orpesa-Torreblanca-Alcalà de Xivert (Castelló), sol·licitat per Gas Natural Cegás, SA, al qual ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 d'esta disposa: «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats a l'esmentat projecte de gasificació».  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a través d'antena de distribució de gas natural al municipi d'Alcalà de Xivert, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit, i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi d'Alcalà de Xivert en favor de Gas Natural Cegás, SA, amb denegació de la resta de sol·licituds que conformen el present expedient i que han sigut acumulades a este, amb les condicions i les característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte Orpesa-Torreblanca-Alcalà de Xivert, amb rang de pressió APA(1), que està pendent d'autorització administrativa, amb dos punts d'entrega per a les zones nucli urbà i costa.  
Solució inicial provisional de subministrament:  
Dos plantes satèl·lit de gas natural liquat per a emmagatzemament i regasificació, amb rang de pressió MPB/MPA(1).  
Les instal·lacions que s'han d'establir es faran d'acord amb el projecte tècnic d'execució s'ha de presentar en el Servici Territorial d'Energia de Castelló dins del termini de tres mesos, comptadors a partir de la data de la notificació de la present resolució.  
Esta solució temporal tindrà una duració màxima de dos anys des de la notificació de la present resolució. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Després de la connexió definitiva hauran de desmantellar-se les plantes satèl·lit de GNL, abans referides.  
- Estacions de regulació i mesurament (ERM).  
Dos ERM, una per a la zona de nucli urbà i una altra per a la zona costa, amb rangs de pressió MPB/MPA(1), d'entrada màxima de 4 bar i d'eixida màxima de 0,4 bar, amb cabals respectius de 1.000 m³(n)/h i 2.500 m³(n)/h. Situades en el camí de Vilanova la primera i en la carretera de les Fonts la segona d'estes.  
La situació tant dels punts de connexió de les plantes de GNL, com de les ERM i el seu traçat, estan expressades en els plans numerats com a 685-IM-5.6., PT-1.2. i PT-1.3. Rev 00 de l'annex I del projecte.  
- Traçat:  
Des de l'eixida de les ERM, abans descrites, la xarxa principal es realitza amb canonada de polietilé PE-100, qualitat SDR 17,6, recorre els vials de les zones consolidades a una pressió MPA(1), amb diàmetres, respectivament, de 200 mm, 160 mm i 110 mm, i les seues longituds totals són de 1.195 m, 1.983 i 155 m. Es completa esta xarxa amb les connexions des de les plantes de GNL fins a les ERM, a pressió MPB(1), amb el mateix material i qualitat de canonada, i el seu diàmetre és de 200 mm i 238 m la longitud total.  
La xarxa secundària serà executada en funció de l'evolució real de la demanda dels consums, així com del creixement vegetatiu de les zones establides.  
Les canonades discorren, en condicions normals, a una profunditat de 0,60 m en les voreres, i és de 0,80 m en els casos en què es trobe un altre tipus de terrenys.  
- Zona geogràfica.  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic, referides a les zones de nucli urbà i costa.  
Les condicions a què està sotmesa la present resolució de concurrència són les següents:  
1. En el termini d'un mes comptador des de la notificació de la present resolució, Gas Natural Cegás, SA, presentarà davant del Servici Territorial d'Energia de Castelló el projecte d'execució corresponent al ramal i a les instal·lacions necessàries des del gasoducte Orpesa-Torreblanca-Alcalà de Xivert, fins a les ERM descrites anteriorment, d'entrada a la xarxa de distribució del municipi, que completarà en tots els seus aspectes.  
2. Les instal·lacions que s'han de construir es faran d'acord amb el projecte tècnic d'execució, amb les característiques i es tindran en compte les prescripcions establides per l'Ajuntament d'Alcalà de Xivert, contingudes en la seua sol·licitud per a l'obtenció de l'autorització administrativa i l'aprovació d'este, i s'hauran de presentar en el Servici Territorial d'Energia de Castelló dins del termini de tres mesos, comptador a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE, 4 de setembre de 2006). Estes instal·lacions estaran previstes per a respondre als avanços tecnològics en el camp del gas i aconseguir subministraments flexibles i segurs.  
3. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a cada una de les tres fases compreses en els plans d'expansió i assenyalats en els plans numerats com a 793-GY-1.7. Rev 00 i 291-FY 5.2. Rev 00 de l'annex I del projecte.  
b) Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, corresponents a les zones nucli urbà i costa, les quals s'acreditaran per mitjà de l'oportú certificat urbanístic.   
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
La present resolució no posa fi a la via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 5 de maig de 2009.- El director general d'Energia: Antonio Cejalvo Lapeña.